
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1170 

18 Ιουνίου 2015 


ΑΠΟΦΑΣΕΙ Σ 

Αριθμ. 973/64400 

Καθορισμός των όρων και των προϋποθέσεων για την 
εφαρμογή της Δράσης 1.4 «Στήριξη της προώθησης 
του μελιού και των άλλων προϊόντων της κυψέλης», 
στο πλαίσιο υλοποίησης του προγράμματος βελτί¬ 
ωσης της παραγωγής και εμπορίας των προϊόντων 
της μελισσοκομίας για τα έτη 2014-2016. 

Ο ΥΦΥΠΟΥΡΓΟΣ 

ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

α) Του άρθρου 62 παρ. 2 του Ν. 4235/2014 «Διοικητικά 
μέτρα, διαδικασίες και κυρώσεις στην εφαρμογή της 
κοινοτικής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α'32). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, όπως κυρώθηκε 
με το άρθρο πρώτο του Π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α'98). 

γ) Των άρθρων 13 έως 29 του Ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και επίβλεψης Γεωργικών προϊόντων, γενικών Διευθύν¬ 
σεων και θέσεων προσωπικού στο Υπουργείο Γεωργίας 
και «Εταιρείας Αξιοποίησης Αγροτικής Γης» και άλλες 
διατάξεις», όπως τροποποιήθηκε και ισχύει. (Α'200). 

δ) Της παρ. 1 του άρθρου 29 του ν. 3147/2003 «Ρύθμιση 
θεμάτων αγροτικής γης, επίλυση ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις» (Α'135). 

ε) Της αριθμ. 271562/2002 απόφασης του Υπουργού 
Γ εωργίας «περί εγκρίσεως του Ο.Π.Ε.Κ.Ε.Π.Ε. ως Οργα¬ 
νισμού Πληρωμής». (ΒΊ042). 

στ) Της αριθμ. 282966/2007 κοινής απόφασης των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Εγκριση του Κανονισμού 


Διαδικασίας Πληρωμών του Ν.Π.Ι.Δ. με την επωνυμία 
Οργανισμός Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (ΟΠ.Ε.Κ.Ε.Π.Ε.) 
των ενισχύσεων που βαρύνουν τον Ειδικό Λογαριασμό 
Εγγυήσεων Γ εωργικών Προϊόντων (ΕΛΕΓΕΠ)». (ΒΊ205). 

ζ) Του ν. 2685/1999 «Κάλυψη δαπανών μετακινούμενων 
υπαλλήλων εντός και εκτός Επικράτειας και άλλες δια¬ 
τάξεις», όπως τροποποιήθηκε και ισχύει. (Α' 35). 

η) Του ν. 4015/2011 «Θεσμικό πλαίσιο για τους αγρο¬ 
τικούς συνεταιρισμούς, τις συλλογικές οργανώσεις και 
την επιχειρηματικότητα του αγροτικού κόσμου - Οργά¬ 
νωση της εποπτείας του κράτους». (Α' 210). 

θ) Του ν. 4046/2012 «Εγκριση των σχεδίων συμβάσεων 
χρηματοδοτικής διευκόλυνσης του σχεδίου του μνημο¬ 
νίου συνεννόησης μεταξύ της Ελληνικής Δημοκρατίας, 
της Ευρωπαϊκής Επιτροπής και της Τράπεζας της Ελ¬ 
λάδος και άλλες επείγουσες διατάξεις για τη μείωση 
του δημοσίου χρέους και τη διάσωση της Εθνικής Οικο¬ 
νομίας», όπως συμπληρώθηκε από τον Ν. 4093/2012 (Α' 
222) «Εγκριση μεσοπρόθεσμου πλαισίου δημοσιονομικής 
στρατηγικής 2013-2016 - Επείγοντα μέτρα εφαρμογής 
του Ν. 4046/2012» (Α' 28). 

ι) Του Ν. 4250/2014 «Διοικητικές Απλουστεύσεις - Κα¬ 
ταργήσεις, Συγχωνεύσεις Νομικών Προσώπων και Υπη¬ 
ρεσιών του Δημοσίου Τομέα - Τροποποίηση Διατάξεων 
του Π.δ. 318/1992 (Α' 161) και λοιπές ρυθμίσεις. (Α' 74). 

κ) Της αριθμ. 6/2012 Πράξης Υπουργικού Συμβουλίου 
«περί ρύθμισης θεμάτων για την εφαρμογή της παρ. 6 
του άρθρου 1 του ν. 4046/2012» (Α' 38) 
λ) Της αριθμ. 685/42702/31/03/2014 κοινής υπουργι¬ 
κής απόφασης των Υπουργών Οικονομικών, Αγροτικής 
Ανάπτυξης και Τροφίμων «Πρόγραμμα για τη βελτίωση 
των συνθηκών παραγωγής και εμπορίας των προϊόντων 
της μελισσοκομίας για τα έτη 2014-2016», (Β' 837) και 
της υπ’ αριθμ. 786/49873/06-05-2015 κοινής υπουργικής 
απόφασης (Β' 826). 

2. Τους Κανονισμούς: 

α) (ΕΚ) αριθ. 1234/2007 του Συμβουλίου «για τη θέ¬ 
σπιση κοινής οργάνωσης των γεωργικών αγορών και 
ειδικών διατάξεων για ορισμένα γεωργικά προϊόντα (Ι_ 
299, άρθρα 105-110). 

β) (ΕΕ) αριθ. 1308/2013 του Ευρωπαϊκού Κοινοβουλί¬ 
ου και του Συμβουλίου, της 17ης Δεκεμβρίου 2013, «για 
τη θέσπιση κοινής οργάνωσης των αγορών γεωργικών 
προϊόντων και την κατάργηση των κανονισμών (ΕΟΚ) 

αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και 
(ΕΚ) αριθ. 1234/2007 του Συμβουλίου» και ιδίως την παρ. 
2 του άρθρου 231. (ί 347) 

γ) (ΕΚ) αριθ. 797/2004 του Συμβουλίου, της 26ης Απρι¬ 
λίου 2004, «για ενέργειες βελτίωσης των συνθηκών πα¬ 
ραγωγής και εμπορίας των προϊόντων μελισσοκομίας» 
(ί 125). 

δ) (ΕΚ) αριθ. 917/2004 της Επιτροπής, της 29ης Απριλί¬ 
ου 2004, για λεπτομέρειες εφαρμογής του κανονισμού 
(ΕΚ) αριθ. 797/2004 του Συμβουλίου για ενέργειες βελ¬ 
τίωσης των συνθηκών παραγωγής και εμπορίας των 
προϊόντων μελισσοκομίας (ί 163). 

ε) (ΕΕ) αριθ. 1306/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, σχετικά 
με τη χρηματοδότηση, τη διαχείριση και την παρακολού¬ 
θηση της κοινής γεωργικής πολιτικής και την κατάργηση 
των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) 
αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 
και (ΕΚ) αριθ. 485/2008 του Συμβουλίου (ί. 347). 

στ) (ΕΚ) αριθ. 885/2006 της Επιτροπής, της 21ης Ιουνίου 
2006, «για τη θέσπιση λεπτομερών κανόνων εφαρμογής 
του κανονισμού (ΕΚ) αριθ. 1290/2005 του Συμβουλίου 
σχετικά με τη διαπίστευση των οργανισμών πληρωμών 
και άλλων οργανισμών και την εκκαθάριση των λογα¬ 
ριασμών του ΕΓΤΕ και του ΕΓΤΑΑ» (Ε 171). 

3. Το Π.δ. 113/2010 «Ανάληψη υποχρεώσεων από τους 
διατάκτες» (Α'194). 

4. Το Π.δ. 107/2014 «Οργανισμός Υπουργείου Αγροτικής 
Ανάπτυξης και Τροφίμων» (Α' 174) 

5. Το Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α' 20) 

6. Το Π.δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών». (Α' 21) 

7. Την αριθμ. 4333/58520/27-05-2015 απόφαση του 
Πρωθυπουργού και Υπουργού Παραγωγικής Ανασυ¬ 
γκρότησης, Περιβάλλοντος και Ενέργειας, «Ανάθεση 
αρμοδιοτήτων στον Υφυπουργό Παραγωγικής Ανασυ¬ 
γκρότησης, Περιβάλλοντος και Ενέργειας, Παναγιώτη 
Σγουρίδη» (Β' 1005). 

8. Την αριθμ. Ο (2013) 5126/12-08-2013 εκτελεστική 
απόφαση της Ευρωπαϊκής Επιτροπής «σχετικά με την 
έγκριση των προγραμμάτων για τη βελτίωση της πα¬ 
ραγωγής και εμπορίας μελισσοκομικών προϊόντων που 
υποβάλλουν τα κράτη μέλη σύμφωνα με τον κανονισμό 
(ΕΚ) αριθ. 1234/2007 του Συμβουλίου και τον καθορισμό 
της συνεισφοράς της'Ενωσης στα προγράμματα αυτά», 
με την οποία εγκρίθηκε το μελισσοκομικό πρόγραμμα 
της χώρας «για τη βελτίωση των συνθηκών παραγωγής 
και εμπορίας των προϊόντων της μελισσοκομίας» για 
την περίοδο 2014-2016. 

9. Την αριθμ. 2/84823/ΔΠΓΚ/7-10-13 έγκριση ανάλη¬ 
ψης υποχρέωσης (ΑΔΑ: ΒΛΛ6Η-ΘΑΠ) συνολικού ύψους 
οκτώ εκατομμυρίων εξακοσίων πενήντα χιλιάδων Ευρώ 
(8.650.000,00€), για την υλοποίηση του συγχρηματοδο- 
τούμενου προγράμματος «Βελτίωση των συνθηκών πα¬ 
ραγωγής και εμπορίας των προϊόντων της μελισσοκομί¬ 
ας» για τα έτη 2014, 2015 και 2016 (ΚΑΕ 5423, Φ29-110)». 

10. Την αριθμ. 16/141/08-01-2015(ΑΔΑ: 68Λ3Β-ΡΦ0) από¬ 
φαση δέσμευσης πίστωσης ποσού ύψους δύο εκατομ¬ 
μυρίων οκτακόσιων εβδομήντα πέντε χιλιάδων ευρώ 
(2.875.000 €) για την κάλυψη της Εθνικής συμμετοχής, 


στο πλαίσιο υλοποίησης των Δράσεων του Προγράμμα¬ 
τος «Βελτίωση των Συνθηκών Παραγωγής και Εμπορίας 
των Προϊόντων της Μελισσοκομίας», έτους 2015. 

11. Το γεγονός ότι από τις διατάξεις της παρούσας 
απόφασης δεν προκαλείται επιπλέον δαπάνη σε βάρος 
του κρατικού προϋπολογισμού για το έτος 2015, πέραν 
αυτής που έχει εγκριθεί με την υπ’ αριθμ. 685/42702/31 - 
03-2014 κοινή υπουργική απόφαση (Β' 837) και την υπ’ 
αριθμ. 786/49873/06-05-2015 κοινή υπουργική απόφαση 
(Β' 826), αποφασίζουμε: 

Άρθρο 1 

Σκοπός 

Σε εφαρμογή της υπ’ αριθμ. 685/42702/31/03/2014 κοι¬ 
νής υπουργικής απόφασης (ΦΕΚ Β' 837), καθορίζουμε 
τους όρους, τις προϋποθέσεις, τους ελέγχους, τα δι- 
καιολογητικά και τη διαδικασία επιχορήγησης για την 
υλοποίηση της Δράσης 1.4 «Στήριξη της προώθησης 
του μελιού και των λοιπών προϊόντων της κυψέλης», 
έτους 2015 του Προγράμματος Βελτίωσης των Συν¬ 
θηκών Παραγωγής και Εμπορίας των Προϊόντων της 
Μελισσοκομίας, βάσει των άρθρων 105-110 των Καν. 
(ΕΚ.) 1234/2007 του Συμβουλίου και Καν. (ΕΚ.) 917/2004 
της Επιτροπής. 

Άρθρο 2 

Επιλέξιμες Δράσεις 

1. Η συμμετοχή σε εκθέσεις με τη δημιουργία εκθεσια¬ 
κών περιπτέρων, η επιμέλεια και η έκδοση ενημερωτικών 
φυλλαδίων που έχουν σκοπό να αναδείξουν την ποιό¬ 
τητα του κοινοτικού μελιού και των άλλων προϊόντων 
κυψέλης, η κάλυψη του κόστους ενοικίασης περιπτέρου 
και τα έξοδα συμμετοχής (οδοιπορικά προσωπικού). 

2. Η συμμετοχή σε Ημερίδες/Συνέδρια που έχουν σκο¬ 
πό να αναδείξουν την ποιότητα του κοινοτικού μελιού 
και των άλλων προϊόντων κυψέλης ή η διοργάνωση 
τους με την κάλυψη των εξόδων διοργάνωσης (αμοιβές 
εισηγητών και οδοιπορικά προσωπικού) 

3. Η κάλυψη δαπανών για σύνταξη και υποβολή φακέ¬ 
λου για την αναγνώριση μελισσοκομικών προϊόντων ως 
ΠΟΠ, ΠΓΕ ή Ιδιότυπο Παραδοσιακό Προϊόν. 

4. Η υλοποίηση δραστηριοτήτων (π.χ. εκπόνηση με¬ 
λετών αγοράς) με σκοπό την ανάδειξη και την προώ¬ 
θηση του κοινοτικού μελιού και των λοιπών προϊόντων 
κυψέλης. 

Άρθρο 3 

Ύψος Επιχορήγησης 

1. Σε εφαρμογή της υπ’ αριθμ. 685/42702/31/03/2014 κοι¬ 
νής υπουργικής απόφασης των Υπουργών Οικονομικών 
και Αγροτικής Ανάπτυξης και Τροφίμων και λαμβάνο- 
ντας υπόψη τις γενικότερες ανάγκες του προγράμμα¬ 
τος το ύψος της επιχορήγησης για την υλοποίηση της 
Δράσης 1.4 καθορίζεται σε ποσοστό μέχρι 100%, ως 
ακολούθως: 


ΔΡΑΣΗ 

ΕΤΟΣ 

2015 

2016 

Δράση 1.4 «Στήριξη 
της προώθησης του 
μελιού και των λοιπών 
προϊόντων της κυψέλης» 

60.000,00 € 

60.000,00 € 

2. Το εν λόγω ποσό θα βαρύνει κατά 50% το ΕΓΤΠΕ - 
Τμήμα Εγγυήσεων και κατά 50% τον Τακτικό Προϋπολο¬ 
γισμό του Υπουργείου Παραγωγικής Ανασυγκρότησης, 
Περιβάλλοντος και Ενέργειας (ΚΑΕ 5423, Φ29-110). 

3. Ο ΦΠΑ δεν αποτελεί επιλέξιμη δαπάνη. 

Αρθρο 4 
Δικαιούχοι 

Ορίζονται ως δικαιούχοι οι μελισσοκομικοί φορείς, οι 
οποίοι υποβάλλουν σχετικό αίτημα στη Δ/νση Κτηνο- 
τροφικών Υποδομών και Μεταποίησης Ζωικών Προϊό¬ 
ντων, Τμήμα Μελισσοκομίας, Σηροτροφίας και Λοιπών 
Ασπόνδυλων Ζωικών Οργανισμών του Υπουργείου Πα¬ 
ραγωγικής Ανασυγκρότησης, Περιβάλλοντος και Ενέρ¬ 
γειας, για ένταξη τους στη Δράση 1.4 - «Στήριξη της 
προώθησης του μελιού και των λοιπών προϊόντων της 
κυψέλης». 

Αρθρο 5 

Διαδικασία Επιχορήγησης 

1. Υποβολή αίτησης - Δικαιολογητικά 

Οι ενδιαφερόμενοι μελισσοκομικοί φορείς υποβάλ¬ 
λουν προς τη Διεύθυνση Κτηνοτροφικών Υποδομών και 
Μεταποίησης Ζωικών Προϊόντων σχετικό αίτημα που 
περιλαμβάνει, κατά περίπτωση, τα εξής: 

α) αίτηση συμμετοχής σύμφωνα με το Υπόδειγμα I 
της παρούσας απόφασης, το αργότερο μέχρι 31 Ιανου¬ 
άριου κάθε έτους. Ειδικά για το έτος 2015, πρώτο έτος 
εφαρμογής της απόφασης, ως καταληκτική ημερομηνία 
ορίζεται η 20η Ιουλίου. 

β) υπεύθυνη δήλωση του Ν. 1599/1986 του νόμιμου 
εκπροσώπου του φορέα, στην οποία δηλώνεται ότι η 
συγκεκριμένη δράση δεν έχει προταθεί ή οριστικά υπα¬ 
χθεί για επιχορήγηση σε άλλο πρόγραμμα. 

2. Έγκριση δαπάνης 

Η Διεύθυνση Κτηνοτροφικών Υποδομών και Μεταποί¬ 
ησης Ζωικών Προϊόντων, αφού αξιολογήσει τις υποβλη- 
θείσες αιτήσεις εισηγείται στον Υφυπουργό Παραγωγι¬ 
κής Ανασυγκρότησης, Περιβάλλοντος και Ενέργειας, την 
έκδοση απόφασης καθορισμού των δικαιούχων με τα 
αντίστοιχα επιλέξιμα ποσά. Ο Μελισσοκομικός Φορέας 
που δεν υλοποιεί την εγκριθείσα πρόταση, πλην περι¬ 
πτώσεων ανωτέρας βίας, αποκλείεται της συμμετοχής 
στη δράση 1.4 μέχρι το τέλος του τριετούς μελισσοκο- 
μικού προγράμματος. 

Άρθρο 6 

Δικαιολογητικά πληρωμής 

1. Η αναγνώριση και εκκαθάριση της δαπάνης πραγ¬ 
ματοποιείται από τη Διεύθυνση Άμεσων Ενισχύσεων 
και Αγοράς του ΟΠΕΚΕΠΕ το αργότερο μέχρι τις 15 
Οκτωβρίου κάθε έτους. 

2. Τα δικαιολογητικά πληρωμής διαβιβάζονται από 
τους μελισσοκομικούς φορείς στον ΟΠΕΚΕΠΕ το αργό¬ 
τερο μέχρι τις 15 Σεπτεμβρίου κάθε έτους εφαρμογής 
και είναι τα εξής: 

α) αίτηση ενίσχυσης σύμφωνα με το Υπόδειγμα II της 
παρούσας απόφασης, 

β) Υπουργική απόφαση ορισμού του ποσού ενίσχυσης 
ανά δικαιούχο, 

γ) εξοφλημένα παραστατικά τα οποία να φέρουν 
σφραγίδα, που θα αναγράφει ευανάγνωστα: «Έχει επι¬ 
χορηγηθεί στα πλαίσια του «Καν(ΕΕ)1308/2013 Δράση 


1.4 «Στήριξη της προώθησης του μελιού και των άλλων 
προϊόντων της κυψέλης». Στην περίπτωση που οι ενδι¬ 
αφερόμενοι υποχρεούνται από τον Κώδικα Βιβλίων και 
Στοιχείων να τηρούν τα πρωτότυπα παραστατικά στο 
αρχείο τους, οφείλουν να το δηλώνουν στην υποβλη- 
θείσα αίτησή τους σε ειδική θέση που έχει προβλεφθεί 
για τον σκοπό αυτό και να αποστέλλουν ευκρινή φωτο¬ 
αντίγραφα των εν λόγω παραστατικών συνοδευόμενα 
από υπεύθυνη δήλωση του Ν. 1599/1986 στην οποία να 
δηλώνουν την εν λόγω υποχρέωσή τους. 

δ) αναλυτική κατάσταση δαπανών σύμφωνα με το 
Υπόδειγμα III της παρούσας απόφασης 

ε) εκτύπωση στοιχείων λογαριασμού τραπεζικού 
ιδρύματος του δικαιούχου στον οποίο θα πιστωθεί η 
ενίσχυση 

στ) υπεύθυνη δήλωση του Ν. 1599/1986 του νόμιμου 
εκπροσώπου του φορέα στην οποία θα δηλώνεται ότι 
η συγκεκριμένη δράση δεν έχει προταθεί ή οριστικά 
υπαχθεί για ενίσχυση σε άλλο πρόγραμμα 

ζ) φορολογική και ασφαλιστική ενημερότητα. 

Αρθρο 7 
Έλεγχοι 

Για την ορθή εφαρμογή της παρούσας προβλέπεται η 
διενέργεια τακτικών και έκτακτων επιτόπιων ελέγχων, 
όταν αυτό κρίνεται αναγκαίο, από κλιμάκιο ελέγχου της 
Δ/νσης Κτηνοτροφικών Υποδομών και Μεταποίησης Ζω¬ 
ικών Προϊόντων του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας, σε συνεργα¬ 
σία με τον Ο.Π.Ε.Κ.Ε.Π.Ε. Το εν λόγω κλιμάκιο ορίζεται με 
απόφαση του Γ ενικού Γ ραμματέα του Υπουργείου Παρα¬ 
γωγικής Ανασυγκρότησης, Περιβάλλοντος και Ενέργειας 
μετά από σχετική εισήγηση της Δ/νσης Κτηνοτροφικών 
Υποδομών και Μεταποίησης Ζωικών Προϊόντων. 

Τόσο οι τακτικοί όσο και οι έκτακτοι έλεγχοι αφορούν 
στη βεβαίωση της επιλεξιμότητας των πραγματοποιη- 
θεισών δαπανών. 

Άρθρο 8 
Κυρώσεις 

1. Στην περίπτωση που ο δικαιούχος δεν τηρεί τους 
όρους της παρούσας απόφασης, δεν πραγματοποιείται 
καταβολή της ενίσχυσης εκ μέρους της αρμόδιας Υπη¬ 
ρεσίας του Ο.Π.Ε.Κ.Ε.Π.Ε., είτε αυτή πραγματοποιείται 
μόνο κατά το μέρος που αφορά στην τελικά πραγμα- 
τοποιηθείσα δράση. 

2. Στην περίπτωση διαπίστωσης παρατυπιών ή παρα¬ 
λείψεων κατά τον έλεγχο των δικαιολογητικών από την 
Δ/νση Άμεσων Ενισχύσεων και Αγοράς του Ο.Π.Ε.Κ.Ε.Π.Ε., 
σχετικά με την εκτέλεση όλων ή μέρους των εργασιών 
της δράσης καθώς και την επιλεξιμότητα των επιμέρους 
δαπανών, αναστέλλονται οι πληρωμές και ενημερώνεται 
ο ενδιαφερόμενος φορέας προκειμένου να διατυπώσει 
γραπτώς τις παρατηρήσεις - αντιρρήσεις του εντός συ¬ 
γκεκριμένης προθεσμίας, ενώ παράλληλα ενημερώνεται 
και η Δ/νση Κτηνοτροφικών Υποδομών και Μεταποίησης 
Ζωικών Προϊόντων του Υπουργείου Παραγωγικής Ανα¬ 
συγκρότησης, Περιβάλλοντος και Ενέργειας. 

3. Εάν η ως άνω προθεσμία παρέλθει ή οι παρατη¬ 
ρήσεις - αντιρρήσεις κριθούν αβάσιμες από την Δ/νση 
Άμεσων Ενισχύσεων και Αγοράς του Ο.Π.Ε.Κ.Ε.Π.Ε., πε¬ 
ρικόπτονται οι σχετικές δαπάνες. 

4. Στην περίπτωση που διαπιστωθεί ένταξη της δρά¬ 
σης και σε άλλο πρόγραμμα για ενίσχυση, ενημερώ- 

νεται εγγράφως η Δ/νση Κτηνοτροφικών Υποδομών 
και Μεταποίησης Ζωικών Προϊόντων του Υπουργείου 
Παραγωγικής Ανασυγκρότησης, Περιβάλλοντος και 
Ενέργειας και η Δ/νση Άμεσων Ενισχύσεων και Αγο¬ 
ράς του Ο.Π.Ε.Κ.Ε.Π.Ε., προκειμένου να μην καταβληθεί 
η ενίσχυση. Ο δικαιούχος αποκλείεται της συμμετοχής 
στη Δράση 1.4 μέχρι το τέλος του τριετούς μελισσοκο- 
μικού προγράμματος. 

5. Στην περίπτωση διαπίστωσης παρατυπιών μετά την 
καταβολή της ενίσχυσης, η Δ/νση Αμεσων Ενισχύσεων 
και Αγοράς του Ο.Π.Ε.Κ.Ε.Π.Ε. προβαίνει σε ανάκτηση 
των αχρεωστήτως καταβληθέντων ποσών, σύμφωνα 
με τα προβλεπόμενα στο άρθρο 28 του Ν. 2520/1997, 
όπως τροποποιήθηκε με το άρθρο 2 του Ν. 2732/1999 
και όπως ισχύει κάθε φορά. 

6. Σε περίπτωση διαπίστωσης παρατυπιών πριν την 
καταβολή της ενίσχυσης, η Δ/νση Αμεσων Ενισχύσεων 
και Αγοράς του Ο.Π.Ε.Κ.Ε.Π.Ε. προβαίνει στην περικοπή 
των σχετικών δαπανών. 

Αρθρο 9 

Γενικές Διατάξεις 

1. Οι δαπάνες που επιχορηγούνται σύμφωνα με την 


παρούσα απόφαση, αφορούν στο χρονικό διάστημα από 
01/09/ έως 31/08 κάθε περιόδου εφαρμογής του μελισ- 
σοκομικού προγράμματος. 

2. Ο ΦΠΑ δεν αποτελεί επιλέξιμη δαπάνη. 

3. Σε περίπτωση διακοπής του προγράμματος από την 
Ευρωπαϊκή Επιτροπή, το Υπουργείο Παραγωγικής Ανα¬ 
συγκρότησης, Περιβάλλοντος και Ενέργειας δεν ανα¬ 
λαμβάνει υποχρέωση κάλυψης των περαιτέρω εξόδων. 

4. Αρμόδια για την κατανομή του προβλεπόμενου 
ποσού στους δικαιούχους, καθώς και στις επιμέρους 
κατηγορίες δαπανών για κάθε δικαιούχο, είναι η Δ/νση 
Κτηνοτροφικών Υποδομών και Μεταποίησης Ζωικών 
Προϊόντων του Υπουργείου Παραγωγικής Ανασυγκρό¬ 
τησης, Περιβάλλοντος και Ενέργειας, η οποία δύναται 
να προβαίνει σε τροποποιήσεις κατά την κρίση της, 
ούτως ώστε να εξυπηρετηθούν στον καλύτερο δυνατό 
βαθμό οι ανάγκες της δράσης. 

5. Όλα τα δικαιολογητικά και πρακτικά ελέγχου δια¬ 
τηρούνται στην αρμόδια, κατά περίπτωση, υπηρεσία για 
πέντε (5) τουλάχιστον έτη και παραμένουν διαθέσιμα 
σε κάθε Εθνικό ή/και Κοινοτικό έλεγχο. 

ΑΙΤΗΣΗ ΣΥΜΜΕΤΟΧΗΣ 


ΥΠΟΔΕΙΓΜΑ I 


του μελισσοκομικού φορέα:. 

στη Δράση 1.4 «Στήριξη της προώθησης του μελιού και των άλλων προϊόντων της κυψέλης» 
Περίοδος υλοποίησης: 01/09/.μέχρι και 31/08/. 

ΠΡΟΣ: 

Νόμιμος Εκπρόσωπος: Δ/νση Κτηνοτροφικών Υποδομών 

& Μεταποίησης Ζωικών Προϊόντων 
Ταχ. Δ/νση: Τμήμα Μελισσοκομίας, Σηροτροφίας & 

Λοιπών Ασπόνδυλων Ζωικών Οργανισμών 
Τηλέφωνο: Βερανζέρου 46 - ΤΚ 104 38 Αθήνα 

Ε - τππίΐ: 


Παρακαλούμε για την ένταξη μας στη δράση 1.4 «Στήριξη της προώθησης του μελιού και των άλλων 
προϊόντων της κυψέλης», και την κάλυψη των εξής δαπανών: 

Α. Συμμετοχή σε εκθέσεις/ημερίδες 

1. Ενοικίαση περιπτέρου: 

2. Ενημερωτικά έντυπα: 

3. Έξοδα συμμετοχής/διοργάνωσης: 

Β. Σύνταξη φακέλου για την αναγνώριση μελισσοκομικών προϊόντων ως ΠΟΠ/ΠΓΕ/Ιδιότυπο 
Παραδοσιακό Προϊόν 


1. Αναλύσεις 


Εργαστήριο 

Αριθμός 

Δειγμάτων 

Ύψος δαπάνης 

(σε Ευρώ) 

Παρατηρήσεις 


















Γ. Υλοποίηση Δραστηριοτήτων (Εκπόνηση μελετών αγοράς κλπ) 

Έχω ενταχθεί για επιχορήγηση στη δράση 4.2 «Στήριξη ίδρυσης και λειτουργίας εργαστηρίων 
ανάλυσης μελιού: ΝΑΙ/ΟΧΙ 

Έχω ενταχθεί στα μέτρα.του ΠΑΑ 2014-2020: ΝΑΙ/ΟΧΙ 

Διαθέτω εργαστήριο ανάλυσης μελιού: ΝΑΙ/ΟΧΙ 


Για τον Μελισσοκομικό Φορέα. 

Ο Νόμιμος Εκπρόσωπος 


(ονοματεπώνυμο, υπογραφή και σφραγίδα) 

ΥΠΟΔΕΙΓΜΑ 11 


ΑΙΤΗΣΗ ΕΝΙΣΧΥΣΗΣ 


Φορέας . 

ΑΦΜ: . 

Όνομα Νόμιμου Εκπροσώπου 

Τηλέφωνο: . 

Ε-ητ&ίΙ: . 


ΠΡΟΣ: ΟΠΕΚΕΠΕ 

Δ/νση Άμεσων Ενισχύσεων 
& Αγοράς 


Δράση 1.4: «Στήριξη της προώθησης του μελιού και των άλλων προϊόντων της κυψέλης» 

Στα πλαίσια εφαρμογής της αριθμ. 685/42702/31/03/2014 ΚΥΑ και της αριθμ. 

απόφασης του Υφυπουργού Παραγωγικής Ανασυγκρότησης, Περιβάλλοντος και Ενέργειας 
σχετικά με την υλοποίηση του προγράμματος βελτίωσης των συνθηκών παραγωγής και εμπορίας 

των προϊόντων της μελισσοκομίας έτους., σας υποβάλλουμε συνημμένα τα δικαιολογητικά 

πληρωμής των δαπανών που πραγματοποιήθηκαν από . έως . και 

παρακαλούμε για την καταβολή του ποσού των . €. ( και 

ολογράφως) 

Βάσει του ΚΦΒ & Σ υποχρεούμαι στην τήρηση των πρωτοτύπων εξοφλημένων τιμολογίων 
στο αρχείο μου: ΝΑΙ/ΟΧΙ 


Συνηαρένα δικαιολογητικά: 

1. Αντίγραφο Υ.Α. για τον ορισμό του ποσού ενίσχυσης 

2. Εξοφλημένα παραστατικά 

3. Αναλυτική κατάσταση δαπανών 

5. Εκτύπωση στοιχείων τραπεζικού λογαριασμού δικαιούχου 

6. Υπεύθυνη δήλωση ν. 1599/86 του νόμιμου εκπροσώπου του φορέα 

7. Φορολογική και Ασφαλιστική ενημερότητα 
















ΑΝΑΛΥΤΙΚΗ ΚΑΤΑΣΤΑΣΗ ΔΑΠΑΝΩΝ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοριρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐΐΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.90 


Ηλεκτρονική Διεύθυνση: ήίίρ://νννννν.βί. 9 Γ - ε-πιαϊΙ: ννβόηΐ3δ1βΓ.βΙ@6ί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* Ο 2 Ο 1 1701806150008* - 















































































